KISKŐRÖS VÁROS ALPOLGÁRMESTERE


ELŐTERJESZTÉS
(a Képviselő-testület 2025. december 10-i ülésére)


TÁRGY: BESZÁMOLÓ AZ ALPOLGÁRMESTER 2025. ÉVI MUNKÁJÁRÓL


Magyarország helyi önkormányzatairól szóló 2011. évi CLXXXIX. tv. 74. §. (1) bekezdése és 75. § (1) bekezdésének értelmében:

[bookmark: _Hlk215146750]„74. § (1) A képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert, főpolgármester-helyettest, a vármegye közgyűlése alelnököt (a továbbiakban együtt: alpolgármester) választ, több alpolgármestert választhat.”

„75. § (1) Az alpolgármesteri tisztség főállásban is ellátható. A főállású alpolgármester foglalkoztatási jogviszonya a helyi önkormányzat képviselő-testületének a tisztség főállásban történő betöltéséről szóló döntését követően, az alpolgármester megválasztásával jön létre.”

Az önkormányzat szervezeti és működési szabályzatáról szóló 24/2013. (XII.19.) önkormányzati rendeletének 47. § értelmében:

„47. § A Képviselő-testület a polgármester helyettesítésére, munkájának segítésére, a saját tagjai közül, a polgármester javaslatára, - titkos szavazással, minősített többséggel – egy főállású alpolgármestert választ.”

A Képviselő-testület 83/2024. (X.11.) számú határozatával Gmoser Istvánt főállású alpolgármesternek választotta, aki az alpolgármesteri tisztséget 2024.10.11 napjától folyamatosan ellátja.

Kiskőrös Város Képviselő-testülete a 106/2024. számú határozatával elfogadta a Képviselő-testület 2025. évi munkatervét, melynek XI. rész 4. pontjában szerepel a „Beszámoló az alpolgármester 2025. évi munkájáról” szóló napirendi pont.

Az alpolgármester fő feladata a Polgármesteri Hivatal Jegyzői Kabinetének részeként működő Városüzemeltetési csoport irányítása, valamint a polgármester helyettesítése és munkájának segítése.

A fentiek alapján javaslom, hogy a Képviselő-testület az alpolgármester 2025. évi munkájáról szóló beszámolót fogadja el.


Kiskőrös, 2025. december 2.


Gmoser István sk.        alpolgármester 







HATÁROZAT-TERVEZET


A Képviselő-testület az alpolgármester 2025. évi beszámolóját a határozat-tervezet mellékletében foglaltak szerint elfogadja.
	
Felelős: 	alpolgármester
Határidő: 	azonnal

